# אמין פחה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אדוארד שניצר, המוכר כאמין פחה

אמין פחה (28 במרץ 1840 - 23 באוקטובר 1892), נולד כאדוארד קרל אוסקר תאודור שניצר, רופא, חוקר טבע ומושל אקווטוריה באפריקה.

נולד באופלן שבשלזיה למשפחה יהודית-גרמנית מהמעמד הבינוני, אשר עברה לניסה כאשר היה בן שנתיים. פחה למד באוניברסיטאות בברסלאו, בקניגסברג ובברלין והוכשר כרופא ב-1864. עם זאת, הוא נפסל לעיסוק ברפואה ועזב את גרמניה לקונסטנטינופול במטרה להצטרף לשירות העותומני.

בטיולו דרך וינה וטריאסטה, הוא עצר באנטיווארי באלבניה ומצא עצמו מבורך על ידי הקהילה האירופאית שם ותוך זמן קצר החל בעיסוק רפואי. הוא שיפר את כישוריו הלשוניים ורכש יכולות בשפה הטורקית, האלבנית והיוונית. הוא היה לממונה על הבידוד בעיר ועזב אותה רק ב-1870 כדי להצטרף לצוותו של איסמעיל האקי פחה, מושל אלבניה הצפונית, בעבודתו הוא טייל באימפריה העותומנית, על אף שמעט פרטים ידועים על כך.

כאשר האקי פחה מת ב-1873, שב אמין לניסה עם אלמנתו של פחה וילדיו, שם התייחס אליהם כמשפחתו שלו, אך עזב במפתיע בספטמבר 1875, הופיע מחדש בקהיר ואז עזב לחרטום לשם הגיע בדצמבר. בנקודה זו הוא לקח את השם "מוחמד אל אמין", החל בעיסוק רפואי, והחל באיסוף צמחים, בעלי חיים, וציפורים, שרבים מהם הוא שלח למוזיאונים באירופה. למרות שיש הרואים בו מוסלמי, לא ברור אם אכן המיר את דתו.

צ'ארלס גורדון, אז מושל אקווטוריה, שמע על הופעתו של אמין והזמין אותו להיות קצין רפואה ראשי של המחוז: אמין הסכים והגיע לשם במאי 1876. גורדון שלח את אמין באופן מיידי למשימות דיפלומטיות בבוגנדה ובבוניורו בדרום, שם זכה לפופולריות הודות לסגנונו הצנוע ורהיטותו בשפת הלוגאנדה.

אחרי 1876, עשה אמין את לאדו כבסיס שלו למשלחות איסוף באזור. ב-1878 החדיו של מצרים מינה את אמין כיורשו של גורדון למשול על המחוז והעניק לו את התואר באי. על אף התואר המכובד, היה לאמין מעט מאוד יכולת לשלוט; כוחו הצבאי היה מורכב מכמה אלפי חיילים ששלטו על לא יותר מרדיוס של מייל סביב המוצבים שלהם, והממשלה בחרטום הייתה אדישה להצעותיו לפיתוח.

המרד של מוחמד אחמד שהחל ב-1881 ניתק את אקווטוריה מהעולם החיצון ב-1883, ובשנה שבעקבותיה קארם אללה צעד דרומה כדי לתפוס את אקווטוריה ואמין. ב-1885 אמין ומרבית כוחותיו נסוגו עוד דרומה לודאלי סמוך לאגם אדוארד. מנותק מתקשורת לצפון, עדיין יכול היה להחליף דואר עם זנזיבר דרך בוגנדה. נחוש בדעתו להשאר באקווטוריה, השדרים שלו, שהועברו על ידי חברו ויליאם ג'אנקר עורר רגש ניכר באירופה ב-1886, במיוחד בשל מות גורדון בשנה שלפני כן.

המשלחת להצלתו של אמין פחה, אשר הובלה על ידי הנרי מורטון סטנלי, נטלה על עצמה לחלץ את אמין על ידי עלייה במעלה נהר הקונגו ואז דרך יער איטורי, דרך קשה במיוחד שעלתה במותם של שני שלישים מן המשלחת. פרטים מדויקים של מסע זה תועדו ביומני הקצינים הלא אפריקאיים במשלחת שפורסמו. סטנלי פגש את אמין באפריל 1888 ולאחר שנה של ויכוח והססנות שבמהלכה אמין ואחד מקציני המשלחת, אי ג'י מאונטני ג'פסון, נכלאו בדופיל על ידי כוחות שמרדו מאוגוסט עד נובמבר 1888, אמין השתכנע לעזוב לחוף. הם הגיעו לבגמויו ב-1890. במהלך חגיגות נפצע אמין מנפילה ממרפסת וסטנלי עזב את אפריקה בלעדיו.

לאחר מכן הוביל אמין משלחת גרמנית לחקר האגמים ופני הארץ, אך נרצח על ידי סוחרי עבדים בקיננה.

## [עריכה] לקריאה נוספת

- אלן מורהד, הנילוס הלבן, תרגם זיוי שורר, הוצאת מערכות 1965

מקור: http://he.wikipedia.org../../../%D7%90/%D7%9E/%D7%99/%D7%90%D7%9E%D7%99%D7%9F_%D7%A4%D7%97%D7%94.html

קטגוריה: מגלי ארצות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Deutsch
- Français
- Svenska